
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1436 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του κανονισμού Διδακτορικών Σπουδών 
Τμήματος Κοινωνιολογίας του Παντείου Πανεπι¬ 
στημίου Κοινωνικών και Πολιτικών Επιστημών. 

2 Έγκριση του κανονισμού Διδακτορικών Σπουδών 
Τμήματος Κοινωνικής Ανθρωπολογίας του Πα¬ 
ντείου Πανεπιστημίου Κοινωνικών και Πολιτικών 
Επιστημών. 


ΑΠΟΦΑΣΕΙΣ 

Αριθμ. απόφ. 13 (1) 

Έγκριση του κανονισμού Διδακτορικών Σπου- 
δώνΤμήματος Κοινωνιολογίας του Παντείου Πα¬ 
νεπιστημίου Κοινωνικών και Πολιτικών Επιστη¬ 
μών. 

Η ΣΥΓΚΛΗΤΟΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1) Τις διατάξεις του άρθρου 45 παρ. 2 του ν. 4485/2017 
(ΦΕΚ 114/τ.Α'/4.8.2018)«Οργάνωση και Λειτουργία της 
Ανωτάτης Εκπαίδευσης, ρυθμίσεις για την έρευνα και 
άλλες διατάξεις». 


2) Την από 28/2/2018 απόφαση της Συνέλευσης του 
Τμήματος Κοινωνιολογίας, με την οποία καταρτίσθηκε ο 
Κανονισμός Διδακτορικών Σπουδών του ιδίου Τμήματος. 

3) Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, εγκρίνει τον Κα¬ 
νονισμό των Διδακτορικών Σπουδών, ως ακολούθως: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 

ΤΜΗΜΑΤΟΣ ΚΟΙΝΩΝΙΟΛΟΓΙΑΣ 

Άρθρο 1 

ΟΡΓΑΝΑ ΔΙΟΙΚΗΣΗΣ 

ΤΩΝ ΔΙΔΑΚΤΟΡΙΚΩΝ ΣΠΟΥΔΩΝ 

Αρμόδια όργανα για την οργάνωση των διδακτορικών 
σπουδών είναι: 

α) Η Σύγκλητος του Ιδρύματος 

β) η Συνέλευση του Τμήματος ή, σε περίπτωση εκπό¬ 
νησης διδακτορικών διατριβών με συνεπίβλεψη, η κατά 
τα οριζόμενα στο άρθρο 31 παρ. 4 του ν.4485/2017 συ¬ 
γκροτούμενη και λειτουργούσα Ειδική Διατμηματική ή 
Διιδρυματική Επιτροπή. 

Το γενικό τεκμήριο αρμοδιότητας για κάθε θέμα σχε¬ 
τικό με την οργάνωση και λειτουργία του τρίτου κύκλου 
σπουδών του Τμήματος ανήκει, σε πρώτο βαθμό, στη 
Συνέλευση του Τμήματος Κοινωνιολογίας ή, σε περίπτω¬ 
ση εκπόνησης διδακτορικών διατριβών με συνεπίβλεψη, 
στην κατά νόμον συγκροτούμενη και λειτουργούσα Ειδι¬ 
κή Διατμηματική ή Διιδρυματική Επιτροπή, και σε δεύτε¬ 
ρο βαθμό, στη Σύγκλητο του Παντείου Πανεπιστημίου. 

Άρθρο 2 

ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΕΠΙΛΟΓΗΣ 
ΥΠΟΨΗΦΙΩΝ ΔΙΔΑΚΤΟΡΩΝ 

1. α) Δικαίωμα υποβολής αίτησης για εκπόνηση δι¬ 
δακτορικής διατριβής έχει ο κάτοχος Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επι¬ 
πέδου του άρθρου 46. 

β) Σε ειδικές περιπτώσεις, κατά τις οποίες πιστοποι¬ 
είται η επιστημονική και επαγγελματική αναγνώριση 
του έργου του σε αντικείμενο συναφές προς αυτά που 
θεραπεύει το Τμήμα Κοινωνιολογίας, γίνεται δεκτός ως 
υποψήφιος διδάκτορας και μη κάτοχος Δ.Μ.Σ. Προς 
τούτο απαιτείται ειδικά αιτιολογημένη γραπτή εισήγη¬ 
ση της τριμελούς επιτροπής, στην οποία έχει ανατεθεί 
η αξιολόγηση της αίτησης σύμφωνα με τα οριζόμενα 
στο άρθρο 38 παρ. 3 του ν.4485/2017 και ειδικά αιτιο¬ 
λογημένη απόφαση της Συνέλευσης του Τμήματος, με 
την οποία δύναται να ορίζονται και επί πλέον, κατά περί¬ 
πτωση, προϋποθέσεις, όπως η επιτυχής παρακολούθηση 
οργανωμένου κύκλου μαθημάτων στο πλαίσιο Π.Μ.Σ. 
Ο χρόνος παρακολούθησης κύκλου μαθημάτων στο 
πλαίσιο Π.Μ.Σ δεν συνυπολογίζεται στον ελάχιστο και 
συνυπολογίζεται στο μέγιστο χρόνο για την απόκτηση 
διδακτορικού διπλώματος. 

2. α) Οι ενδιαφερόμενοι να εκπονήσουν διδακτορική 
διατριβή υποβάλλουν κατά τη διάρκεια κάθε ακαδη¬ 
μαϊκού έτους, ειδικότερα και αποκλειστικά εντός του 
πρώτου δεκαπενθημέρου του μηνάς Μαρτίου και του 
πρώτου δεκαπενθημέρου του μηνός Σεπτεμβρίου, σχετι¬ 
κή αίτηση στη ΓραμματείατουΤμήματος Κοινωνιολογίας. 

β) Στην αίτηση αναγράφεται ο προτεινόμενος τίτλος, η 
προτεινόμενη γλώσσα εκπόνησης και, εφόσον έχει ήδη 
προσδιοριστεί, ο, κατόπιν προηγούμενης συνεννόησης 
με τον υποψήφιο, προτεινόμενος ως επιβλέπων της δι¬ 
δακτορικής διατριβής σύμφωνα με όσα ορίζονται στο 
άρθρο 38 παρ. 3 του ν.4485/2017. 

γ) Η αίτηση συνοδεύεται από τα εξής έγγραφα και 
στοιχεία του υποψηφίου: 

- Επικυρωμένο αντίγραφο Αστυνομικού Δελτίου Ταυ¬ 
τότητας ή Διαβατηρίου, 

- αναλυτικό βιογραφικό σημείωμα, 

- πρόταση διδακτορικής έρευνας έκτασης κατ' ελά- 
χιστον χιλίων πεντακοσίων (1.500) λέξεων, στην οποία 
θα περιγράφονται, μεταξύ άλλων, το αντικείμενο και η 
συνάφεια της πρότασης διδακτορικής έρευνας προς το 
επιστημονικό πεδίο του Τμήματος Κοινωνιολογίας, η 
υπόθεση εργασίας, η δομή και η μεθοδολογία έρευνας, 
καθώς και βασική βιβλιογραφία της προτεινόμενης προς 
εκπόνηση διατριβής, 

- δύο συστατικές επιστολές από μέλη ΔΕΠ ημεδαπών 
ή αλλοδαπών ιδρυμάτων τριτοβάθμιας εκπαίδευσης ή 
αναγνωρισμένων ερευνητικών κέντρων και ινστιτούτων 
της ημεδαπής και της αλλοδαπής, 

- επικυρωμένο/α αντίγραφο/α αναλυτικής βαθμολο¬ 
γίας και τίτλου/ων σπουδών με επίσημη βεβαίωση ισο¬ 
τιμίας, όπου αυτή απαιτείται, 


- αντίγραφα εργασιών, δημοσιεύσεων και άλλων επι¬ 
στημονικών τεκμηρίων σχετικών με την ερευνητική 
δραστηριότητα του υποψηφίου, 

- επίσημο τίτλο πιστοποίησης γνώσης μίας τουλάχι¬ 
στον ευρωπαϊκής γλώσσας. 

Ειδικότερα: 

- για την πιστοποίηση γνώσης της αγγλικής γλώσσας 
απαιτείται τίτλος ΡΐΌίίςίθηςγ ΙΙηίνθΓ5ίΐγ οί^Βΐηόπάςθ ή 
υπίνθΓ5Ϊΐγ οί ΜίεΙτί93η ήΤΟΕΡί ΡθρθΓ > 550/677 ήΤΟΕΡί 
ΙΒΤ > 80/120 ή το επίσημο «κρατικό πιστοποιητικό γλωσ¬ 
σομάθειας» επιπέδου «πολύ καλής γνώσης» της αγγλικής 
γλώσσας ή τίτλο σπουδών τριτοβάθμιας εκπαίδευσης 
από αγγλόφωνο ίδρυμα. 

- για την πιστοποίηση γνώσης της γαλλικής γλώσσας 
απαιτείται τίτλος ϋθΐί ή 5θΓ0σηηθ II ή το επίσημο «κρα¬ 
τικό πιστοποιητικό γλωσσομάθειας» επιπέδου «πολύ 
καλής γνώσης» της γαλλικής γλώσσας ή τίτλο σπουδών 
τριτοβάθμιας εκπαίδευσης από γαλλόφωνο ίδρυμα. 

- για την πιστοποίηση γνώσης της γερμανικής γλώσσας 
τίτλος ΜίΐΐθΙδΐυίθ II ή το επίσημο «κρατικό πιστοποιη¬ 
τικό γλωσσομάθειας» επιπέδου «πολύ καλής γνώσης» 
της γερμανικής γλώσσας ή τίτλο σπουδών τριτοβάθμιας 
εκπαίδευσης από γερμανόφωνο ίδρυμα. 

3. Η Συνέλευση τουΤμήματος, αφού λάβει γνώση των 
αιτήσεων που έχουν υποβληθεί, τις κατηγοριοποιεί με 
βάση την συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 
Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις 
και τα συνυποβαλλόμενα έγγραφα και καλεί τους υπο¬ 
ψηφίους σε συνέντευξη. Κατόπιν υποβάλλει στη Συνέ¬ 
λευση τουΤμήματος αναλυτικό υπόμνημα, στο οποίο 
αναγράφονται οι λόγοι για τους οποίους κάθε υποψή¬ 
φιος πρέπει ή δεν πρέπει να γίνει δεκτός, καθώς και ο 
προτεινόμενος επιβλέπων, εφόσον αυτός δεν έχει προ- 
ταθεί από τον υποψήφιο. Η Συνέλευση τουΤμήματος, 
το δεύτερο δεκαπενθήμερο του Μάίου και το δεύτερο 
δεκαπενθήμερο του Νοεμβρίου, αφού λάβει τη γνώμη 
του προτεινόμενου επιβλέποντος, τη συνεκτιμά με το 
υπόμνημα της επιτροπής και εγκρίνει ή απορρίπτει αιτι¬ 
ολογημένα την αίτηση του υποψηφίου. Με την εγκριτική 
απόφαση ορίζεται ο επιβλέπων και τα άλλα δύο μέλη της 
τριμελούς συμβουλευτικής επιτροπής σύμφωνα με τα 
προβλεπόμενα στο άρθρο 39 παρ. 1 του ν.4485/2017, 
ο προσωρινός τίτλος, καθώς και η γλώσσα συγγραφής 
της διδακτορικής διατριβής. 

Άρθρο 3 

ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Στην τριμελή συμβουλευτική επιτροπή, που ορίζε¬ 
ται από τη Συνέλευση του Τμήματος με αρμοδιότητα να 

πλαισιώνει και να υποστηρίζει την εκπόνηση και συγ¬ 
γραφή της διδακτορικής διατριβής, μετέχουν ως μέλη, 
ο επιβλέπων και δύο ακόμη μέλη Δ.Ε.Π. α' βαθμίδας, 
αναπληρωτή και επίκουρου από το οικείο ή άλλο Α.Ε.Ι. 
ή καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Στη συμβουλευτική 
επιτροπή μετέχει τουλάχιστον ένα (1) μέλος Δ.Ε.Π. από 
τις τρεις πρώτες βαθμίδες του οικείου Τμήματος. 

3. Μέλος Δ.Ε.Π. μπορεί να επιβλέπει την εκπόνηση 
επτά (7) κατά μέγιστο όριο διδακτορικών διατριβών, μη 
συνυπολογιζόμενων και εξαιρουμένων των διδακτορι¬ 
κών διατριβών που εκπονούνται ήδη υπό την επίβλεψή 
του κατά την ημερομηνία δημοσίευσης του παρόντος 
κανονισμού στην Εφημερίδα της Κυβερνήσεως. Ο επι- 
βλέπων συμβουλεύει τον υποψήφιο για όλα τα θέματα 
που σχετίζονται με την εκπόνηση της διδακτορικής δια¬ 
τριβής. Έχει τακτικές συναντήσεις και στενή ακαδημαϊκή 
συνεργασία με τον υποψήφιο διδάκτορα, μεριμνά και 
συμβάλλει στην παρουσίαση και στον εμπλουτισμό της 
διατριβής με την επιστημονική συζήτηση και αξιοποίησή 
της σε ακαδημαϊκά σεμινάρια και άλλες επιστημονικές 
εκδηλώσεις, αλλά και στο πλαίσιο προπτυχιακών και με¬ 
ταπτυχιακών μαθημάτων. 

4. α) Αν ο επιβλέπων εκλείψει, η Συνέλευση του Τμή¬ 
ματος προχωρεί αμελλητί στην αντικατάστασή του, 
σύμφωνα με τα προβλεπόμενα από το άρθρο 39 του 
ν.4485/2017 για τον ορισμό επιβλέποντος. 

β) Αν ο επιβλέπων διαπιστωμένα αδυνατεί να αντα- 
ποκριθεί στις υποχρεώσεις του για χρονικό διάστημα 
μεγαλύτερο του ενός ακαδημαϊκού έτους η Συνέλευση 
του Τμήματος, εκτιμώντας τις περιστάσεις, αποφασίζει 
ανασύσταση της τριμελούς συμβουλευτικής επιτροπής, 
αναθέτοντας την επίβλεψη είτε σε τρίτον ύστερα από 
αίτηση του υποψήφιου διδάκτορα και γνώμη του προτει- 
νόμενου επιβλέποντος, είτε σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων. Η διάταξη αυτή εφαρμόζεται αναλόγως 
και στην περίπτωση που συντρέξει αντίστοιχος λόγος 
σε άλλο, πλην του επιβλέποντος, μέλος της τριμελούς 
συμβουλευτικής επιτροπής. 

γ) Αν ο επιβλέπων μετακινηθεί σε άλλο Α.Ε.Ι. ή Τμήμα 
Α.Ε.Ι. ή συνταξιοδοτηθεί συνεχίζει να τελεί χρέη επιβλέ- 
ποντοςτων διδακτορικών διατριβών που έχει αναλάβει, 
και ο τίτλος απονέμεται από το Α.Ε.Ι., στο οποίο ανήκει 
το Τμήμα, όπου ξεκίνησε η εκπόνηση της διατριβής. Η 
διάταξη αυτή εφαρμόζεται αναλόγως και στην περίπτω¬ 
ση μετακίνησης ή συνταξιοδότησης άλλου, πλην του 
επιβλέποντος, μέλους της τριμελούς συμβουλευτικής 
επιτροπής. 


δ) Αν λόγω της μετακίνησης του επιβλέποντος ή άλλου 
μέλους της τριμελούς συμβουλευτικής σε άλλο Α.Ε.Ι. ή 
Τμήμα Α.Ε.Ι, η τριμελής συμβουλευτική επιτροπή παύει 
να περιλαμβάνει στη σύνθεσή της μέλος Δ.Ε.Π. του Τμή- 
ματος στο οποίο εκπονείται η διδακτορική διατριβή, η 
Συνέλευση του Τμήματος προχωρεί στην αντικατάσταση 
ενός των μελών της τριμελούς συμβουλευτικής επιτρο- 
πήςπληντου επιβλέποντος με μέλος Δ.Ε.Π.τουΤμήματος 
πληρουμένων των προϋποθέσεων του ν.4485/2017. 

ε) Ο επιβλέπων, όπως και κάθε άλλο από τα μέλη της 
τριμελούς συμβουλευτικής επιτροπής, δύναται να παραι¬ 
τηθεί της ιδιότητάς του ως επιβλέποντος ή/και μέλους 
της επιτροπής κατά τη διάρκεια εκπόνησης της διδακτο¬ 
ρικής διατριβής. Η παραίτηση υποβάλλεται εγγράφως, 
είναι ειδικώς αιτιολογημένη και εισάγεται στη Συνέλευση 
του Τμήματος προς συζήτηση, στο πλαίσιο της οποίας 
συνεκτιμώνται και όλα τα έως τότε τεκμήρια εξέλιξης 
της υπό εκπόνηση διατριβής. Η αποδοχή της παραίτη¬ 
σης προϋποθέτει ειδικώς αιτιολογημένη απόφαση της 
Συνέλευσης του Τμήματος, με την οποία ορίζεται και η 
νέα σύνθεση της τριμελούς συμβουλευτικής επιτροπής. 

5. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
του Παντείου Πανεπιστημίου στην ελληνική και στην 
αγγλική γλώσσα. 

Άρθρο 4 

ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής. Μέγιστος χρόνος ολοκλή¬ 
ρωσης της διατριβής ορίζονται τα έξι [6] πλήρη ημερο¬ 
λογιακά έτη απάτην ημερομηνία ορισμού της τριμελούς 
συμβουλευτικής επιτροπής. Ημερομηνία ολοκλήρωσης 
της διατριβής ορίζεται η ημερομηνία υποβολής της αί¬ 
τησης του υποψήφιου προς την τριμελή συμβουλευτική 
επιτροπή για τη δημόσια υποστήριξη και την αξιολόγησή 
της. Η αίτηση κατατίθεται εγγράφως στη Γραμματεία του 
Τμήματος και λαμβάνει αρμοδίως αριθμό πρωτοκόλλου. 
Ο μέγιστος χρόνος ολοκλήρωσης της διατριβής είναι δυ¬ 
νατόν να παραταθεί άπαξ για ένα πλήρες ημερολογιακό 
έτος μετά από αναλυτικά αιτιολογημένη και ειδικά τεκμη¬ 
ριωμένη αίτηση του υποψήφιου διδάκτορα,, σύμφωνη 
γνώμη της τριμελούς συμβουλευτικής επιτροπής και αι¬ 
τιολογημένη απόφαση της Συνέλευσης του Τμήματος. Η 
αίτηση κατατίθεται αρμοδίως κατά τη διάρκεια του 6ου 
ημερολογιακού έτους από την ημερομηνία ορισμού της 
τριμελούς συμβουλευτικής επιτροπής. 

2. Ο τίτλος της εκπονούμενης διδακτορικής διατρι¬ 
βής οριστικοποιείται με απόφαση της Συνέλευσης του 
Τμήματος, κατόπιν γραπτής αιτήσεωςτου υποψήφιου 
διδάκτορα και σύμφωνη γνώμη της τριμελούς συμβου¬ 
λευτικής επιτροπής. Αν δεν κινηθεί σχετική διαδικασία 
εντός δύο πλήρων ημερολογιακών ετών από την ημε¬ 
ρομηνία ορισμού της τριμελούς συμβουλευτικής επιτρο- 

πής, ο προσωρινός τίτλος της διδακτορικής διατριβής, 
τεκμαίρεται οριστικός. 

Μετά από γραπτή αίτηση του υποψήφιου διδάκτο¬ 
ρα, σύμφωνη γνώμη της τριμελούς συμβουλευτικής 
επιτροπής και απόφαση της Συνέλευσης του Τμήματος 
επιτρέπεται η τροποποίηση τίτλου. Ως τροποποίηση 
τίτλου νοείται η μερική και μόνον αναδιατύπωση ή πε¬ 
ραιτέρω νοηματική ή/και πραγματολογική οριοθέτηση 
και διευκρίνιση του ήδη οριστικού τίτλου. 

3.0 υποψήφιος διδάκτορας, κάθε έτος, εντός των μη¬ 
νών Μάίου και Νοεμβρίου σε αντιστοιχία προς το μήνα 
ορισμού της τριμελούς συμβουλευτικής επιτροπής, υπο¬ 
βάλλει εγγράφως και παρουσιάζει προφορικά αναλυτικό 
υπόμνημα ενώπιον της τριμελούς συμβουλευτικής επι- 
τροπήςσχετικά μετηνπρόοδοτηςδιδακτορικήςτου δι¬ 
ατριβής. Αντίγραφο του υπομνήματος, σχόλια επ'αυτού 
από τον επιβλέποντα ή την τριμελή επιτροπή, καθώς και 
η έκθεση προόδου που συντάσσεται από τον επιβλέπο- 
ντα καταχωρίζονται στον ατομικό φάκελο του υποψηφί¬ 
ου, προκειμένου, στη συνέχεια, εντός των μηνών Ιουνίου 
και Δεκεμβρίου αντιστοίχως, να γίνει η ετήσια ανανέωση 
εγγραφής του υποψήφιου διδάκτορα στο τηρούμενο 
μητρώο υποψήφιων διδακτόρων του Τμήματος. 

4. Κατά τη διάρκεια εκπόνησης της διδακτορικής δι¬ 
ατριβής, με πρόταση της τριμελούς συμβουλευτικής 
επιτροπής και απόφαση της Συνέλευσης Τμήματος, 
μπορεί να προβλεφθεί η παρακολούθηση ή συμμετοχή 
σε μαθήματα, εργαστήρια ή σεμινάρια σχετικά με τη δι¬ 
δακτορική διατριβή, αλλά και όποια άλλη συναφής προς 
την εκπόνηση της διατριβής υποχρέωση του υποψηφίου. 

5. Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως 
ορίζονται στους οικείους Κανονισμούς των Π.Μ.Σ του 
Τμήματος. Μέχρι και πέντε (5) έτη μετάτην ολοκλήρωση 
της διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

6.0 υποψήφιος διδάκτορας διαγράφεται με απόφαση 
της Συνέλευσης του Τμήματος, εάν συντρέξει τουλάχι¬ 
στον μία των εξής προϋποθέσεων: 

- Έγγραφη αίτηση/δήλωση του ιδίου του υποψηφίου, 
στην οποία διατυπώνεται ρητά η βούληση διακοπής των 
σπουδών του και διαγραφής του από το μητρώο υπο¬ 
ψήφιων διδακτόρων του Τμήματος, 

- πρόταση της τριμελούς συμβουλευτικής επιτροπής 
προς τη Συνέλευση του Τμήματος με το αίτημα της δια¬ 
γραφής και με το τεκμήριο της κατάθεσης δύο διαδοχι¬ 
κών αρνητικών εκθέσεων προόδου, 

- άγονη παρέλευση του μέγιστου χρόνου ολοκλήρω¬ 
σης της διατριβής, όπως αυτός προβλέπεται από το άρ¬ 
θρο 4παρ. 1 του παρόντος κανονισμού, 

- μη ανανέωση εγγραφής στο τηρούμενο μητρώο υπο¬ 
ψήφιων διδακτόρων του Τμήματος επί δύο συναπτά έτη. 

7. Αναστολή σπουδών παρέχεται άπαξ με ειδικώς αι¬ 
τιολογημένη απόφαση της Συνέλευσης του Τμήματος, 


μετά από γραπτή αίτηση του υποψήφιου διδάκτορα, που 
κατατίθεται αρμοδίως μέχρι τη λήξη του 5ου ημερολογι¬ 
ακού έτους από την ημερομηνία ορισμού τηςτριμελούς 
συμβουλευτικής επιτροπής. Στην αίτηση αναφέρονται οι 
εξαιρετικοί λόγοι που καθιστούν αναγκαία την αιτούμενη 
αναστολή. Η ημερομηνία έναρξης και η ημερομηνία λή¬ 
ξης της χορηγούμενης αναστολής σπουδών αναφέρεται 
στη σχετική απόφαση και η διάρκειάτης δεν μπορεί να 
υπερβεί το χρονικό διάστημα ενός πλήρους ημερολο¬ 
γιακού έτους. 

Άρθρο 5 

ΣΥΓΓΡΑΦΗ, ΥΠΟΣΤΗΡΙΞΗ ΚΑΙ 

ΑΞΙΟΛΟΓΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Μετά την ολοκλήρωση της συγγραφής της διδα¬ 
κτορικής διατριβής και τον υποχρεωτικό έλεγχό της 
σύμφωνα με τις κατά νόμον ισχύουσες διατάξεις περί 
λογοκλοπής, η τριμελής συμβουλευτική επιτροπή δέχε¬ 
ται ή απορρίπτει έγγραφη αίτηση του υποψηφίου για τη 
δημόσια υποστήριξη και την αξιολόγησή της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος ζητώντας 
τον ορισμό επταμελούς εξεταστικής επιτροπής για την 
κρίση της διδακτορικής διατριβής. 

2. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39, καθώς και τέσσερα (4) επιπλέον μέλη, που πληρούν 
τα κριτήρια του δευτέρου εδαφίου της παραγράφου 2 
του άρθρου 39 του ν.4485/2017. 

3. Η διδακτορική διατριβή υποστηρίζεται δημόσια από 
τον υποψήφιο διδάκτορα. Η διαδικασία της δημόσιας 
υποστήριξης προϋποθέτει τη φυσική παρουσία των 
τεσσάρων (4) τουλάχιστον μελών της εξεταστικής επι¬ 
τροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η εξεταστική 
επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της.Τα αφυπηρετήσα¬ 
ντα μέλη της τριμελούς συμβουλευτικής επιτροπής, που 
έχουν αντικατασταθεί σύ μφωνα με την παράγραφο 2 του 
άρθρου 41 του ν.4485/2017, μπορεί να παρίστανται κατά 
τη συνεδρίαση χωρίς δικαίωμα ψήφου. 

Άρθρο 6 

ΕΚΔΗΛΩΣΗ ΕΝΔΙΑΦΕΡΟΝΤΟΣ 

ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Η Συνέλευση του Τμήματος Κοινωνιολογίας δι¬ 
καιούται να αιτηθεί αρμοδίως την προκήρυξη θέσεων 
υποψήφιων διδακτόρων, υποτρόφων ή όχι, σύμφωνα 
με την ακαδημαϊκή ταυτότητα και το σχεδίασμά έρευ¬ 
νας του Τμήματος. Οι προκηρύξεις αυτές, που αφορούν 
στοΤμήμα Κοινωνιολογίας και μόνο, δημοσιοποιούνται 

δια του ημερήσιου τύπου και αναρτώνται στον οικείο 
διαδικτυακό τόπο του Παντείου Πανεπιστημίου κατά 
τα προβλεπόμενα από το άρθρο 42 του ν.4485/2017. 

2. Οι προϋποθέσεις, οι όροι, οι προθεσμίες και οι δια¬ 
δικασίες κατάθεσης υποψηφιοτήτων και επιλογής υπο¬ 
ψήφιων διδακτόρων, καθώς και πρόσθετες υποχρεώσεις 
αυτών, ρήτρες, παραδοτέα και χρονικά όρια ολοκλήρω¬ 
σης των διατριβών, μνημονεύονται ρητά στις σχετικές 
προκηρύξεις και προσκλήσεις. 

3. Η ανάθεση επίβλεψηςτων διδακτορικών διατριβών 
του παρόντος άρθρου μπορεί μετά από απόφαση της 
Συνέλευσης του Τμήματος και βάσει της προκήρυξης, 
να υπόκειται σε επιπλέον διαδικασίες και κριτήρια από 
αυτά που προβλέπονται ν.4485/2017 και στον παρόντα 
Κανονισμό Διδακτορικών Σπουδών. 

Άρθρο 7 

ΔΙΔΑΚΤΟΡΙΚΕΣ ΔΙΑΤΡΙΒΕΣ ΜΕ ΣΥΝΕΠΙΒΛΕΨΗ 

1. Τα Τμήματα Α.Ε.Ι. συνεργάζονται με ερευνητικά κέ¬ 
ντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση διδα¬ 
κτορικών διατριβών με συνεπίβλεψη. Στην περίπτωση 
αυτή,τη διοικητική ευθύνη της εκπόνησηςτης διδακτο¬ 
ρικής διατριβής αναλαμβάνει ένα από τα συνεργαζόμενα 
Ιδρύματα, ορίζεται ένας επιβλέπων από κάθε συνεργα- 
ζόμενο Ίδρυμα/φορέα και η εκπόνηση της διατριβής 
διαρκεί τουλάχιστον τρία (3) έτη από τον ορισμό των 
επιβλεπόντων μελών Δ.Ε.Π./ερευνητών. 

2. Τα σχετικά με τη διαδικασία εκπόνησηςτης διατρι¬ 
βής, από την επιλογή του υποψήφιου διδάκτορα έως 
και την απονομή του διδακτορικού τίτλου, καθώς και η 
χορήγηση ενιαίου ή χωριστού τίτλου σε περίπτωση συ¬ 
νεργασίας μεταξύ Ιδρυμάτων, προβλέπονται στο οικείο 
Ειδικό Πρωτόκολλο Συνεργασίας, που καταρτίζεται από 
τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. Με απόφαση του Υπουργού 
Παιδείας, Έρευνας και Θρησκευμάτων, που δημοσιεύεται 
στην Εφημερίδα της Κυβερνήσεως, καθορίζεται κάθε 
σχετικό θέμα σχετικά με την εκπόνηση διδακτορικών 
διατριβών με συνεπίβλεψη με αναγνωρισμένα ως ομο- 
ταγή Ιδρύματα ή ερευνητικά κέντρα και ινστιτούτα της 
αλλοδαπής. 

3. Σε περίπτωση εκπόνησης διδακτορικών διατριβών 
με συνεπίβλεψη, τις αρμοδιότητες της Συνέλευσης του 
Τμήματος ασκεί η Ειδική Διατμηματική ή Διιδρυματική 
Επιτροπή. 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Οι διατάξεις του παρόντος κανονισμού τίθενται εν 
ισχύι από την ημερομηνία δημοσίευσής του στην Εφη¬ 
μερίδα της Κυβερνήσεως και εφαρμόζονται και για τους 
υποψήφιους διδάκτορες που έχουν γίνει δεκτοί πριν από 
την έναρξη ισχύος του ν.4485/2017, εφόσον δεν έχει ορι¬ 
στεί, κατά την έναρξη ισχύος του νόμου (04.08.2017), 
η επταμελής εξεταστική επιτροπή για την εξέταση της 
διατριβής τους. 


2. Η ανανέωση εγγραφής των υποψήφιων διδακτόρων 
που εκπονούν διδακτορική διατριβή κατά την ημερομη¬ 
νία δημοσίευσης του παρόντος κανονισμού στην Εφημε¬ 
ρίδα της Κυβερνήσεως, και των οποίων η εγγραφή έχει 
γίνει κατά τη διάρκεια χειμερινού εξαμήνου παρελθό¬ 
ντων ακαδημαϊκών ετών ή του τρέχοντος ακαδημαϊκού 
έτους 2017-2018, θα γίνει σύμφωνα με τις διατάξειςτου 
παρόντος κανονισμού το πρώτον κατά το χειμερινό εξά¬ 
μηνο του ακαδημαϊκού έτους 2018-2019. 

3. Κατά παρέκκλιση των προβλεπόμενων στο άρθρο 
4 παρ. 1 του παρόντος κανονισμού σχετικά με τη μέγιστη 
χρονική διάρκεια ολοκλήρωσης διδακτορικής διατριβής, 
προβλέπονται τα εξής: 

Όσοι υποψήφιοι διδάκτορες, κατά την ημερομηνία 
δημοσίευσης του παρόντος κανονισμού στην Εφημερίδα 
της Κυβερνήσεως, διανύουν ήδη το τρίτο έτος εκπόνη¬ 
σηςτης διδακτορικής διατριβής τους από την ημερομη¬ 
νία ορισμού της τριμελούς συμβουλευτικής επιτροπής, 
διαθέτουν μέγιστο χρόνο ολοκλήρωσης της διατριβής 
τα επτά [7] πλήρη ημερολογιακά έτη από την ημερομη¬ 
νία ορισμού της τριμελούς συμβουλευτικής επιτροπής. 

Όσοι υποψήφιοι διδάκτορες, κατά την ημερομηνία 
δημοσίευσης του παρόντος κανονισμού στην Εφημε¬ 
ρίδα της Κυβερνήσεως, διανύουν ήδη το τέταρτο έτος 
εκπόνησης της διδακτορικής διατριβής τους από την 
ημερομηνία ορισμού της τριμελούς συμβουλευτικής 
επιτροπής, διαθέτουν μέγιστο χρόνο ολοκλήρωσης της 
διατριβής τα οκτώ [8] πλήρη ημερολογιακά έτη από την 
ημερομηνία ορισμού τηςτριμελούς συμβουλευτικής επι¬ 
τροπής. 

Όσοι υποψήφιοι διδάκτορες, κατά την ημερομηνία 
δημοσίευσης του παρόντος κανονισμού στην Εφημερίδα 
της Κυβερνήσεως, διανύουν ήδη το πέμπτο ή και επόμε¬ 
νο έτος εκπόνησης της διδακτορικής διατριβής τους από 
την ημερομηνία ορισμού τηςτριμελούς συμβουλευτικής 
επιτροπής, υποχρεούνται σε ολοκλήρωση της διατριβής 
τους το αργότερον ως την 31.12.2020. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2018 
Η Πρύτανης 
ΙΣΜΗΝΗ ΚΡΙΑΡΗ 


Αριθμ. απόφ. 14 (2) 

Έγκριση του κανονισμού Διδακτορικών Σπου¬ 
δών Τμήματος Κοινωνικής Ανθρωπολογίας του 
Παντείου Πανεπιστημίου Κοινωνικών και Πολι¬ 
τικών Επιστημών. 

Η ΣΥΓΚΛΗΤΟΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1) Τις διατάξεις του άρθρου 45 παρ. 2 του ν. 4485/2017 
(ΦΕΚ 114/τ.Α'/4.8.2018) «Οργάνωση και Λειτουργία της 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 436/26.04.2018 


Ανωτάτης Εκπαίδευσης, ρυθμίσεις για την έρευνα και 
άλλες διατάξεις». 

2) Την από 14/2/2018 απόφαση της Συνέλευσης του 
Τμήματος Κοινωνικής Ανθρωπολογίας, με την οποία κα¬ 
ταρτίσθηκε ο Κανονισμός Διδακτορικών Σπουδών του 
ιδίου Τμήματος. 

3) Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, εγκρίνει τον Κα¬ 
νονισμό των Διδακτορικών Σπουδών, ως ακολούθως: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 

ΤΜΗΜΑΤΟΣ ΚΟΙΝΩΝΙΚΗΣ ΑΝΘΡΩΠΟΛΟΓΙΑΣ 

Άρθρο 1 

ΟΡΓΑΝΑ ΔΙΟΙΚΗΣΗΣ 

ΤΩΝ ΔΙΔΑΚΤΟΡΙΚΩΝ ΣΠΟΥΔΩΝ 

Αρμόδια όργανα για την οργάνωση των διδακτορικών 
σπουδών είναι: 

α) Η Σύγκλητος του Ιδρύματος 

β) η Συνέλευση του Τμήματος ή, σε περίπτωση εκπό¬ 
νησης διδακτορικών διατριβών με συνεπίβλεψη, η κατά 
τα οριζόμενα στο άρθρο 31 παρ. 4 του ν.4485/2017 συ¬ 
γκροτούμενη και λειτουργούσα Ειδική Διατμηματική ή 
Διιδρυματική Επιτροπή. 

Το γενικό τεκμήριο αρμοδιότητας για κάθε θέμα σχε¬ 
τικό με την οργάνωση και λειτουργία του τρίτου κύκλου 
σπουδών του Τμήματος ανήκει, σε πρώτο βαθμό, στη 
Συνέλευση του Τμήματος Κοινωνικής Ανθρωπολογίας 
ή, σε περίπτωση εκπόνησης διδακτορικών διατριβών 
με συνεπίβλεψη, στην κατά νόμον συγκροτούμενη και 
λειτουργούσα Ειδική Διατμηματική ή Διιδρυματική Επι¬ 
τροπή, και σε δεύτερο βαθμό, στη Σύγκλητο του Παντεί- 
ου Πανεπιστημίου. 

Άρθρο 2 

ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ 

ΕΠΙΛΟΓΗΣ ΥΠΟΨΗΦΙΩΝ ΔΙΔΑΚΤΟΡΩΝ 

1. α) Δικαίωμα υποβολής αίτησης για εκπόνηση διδα¬ 
κτορικής διατριβής έχει ο/η κάτοχος Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επι¬ 
πέδου του άρθρου 46. 

β) Σε ειδικές περιπτώσεις, κατά τις οποίες πιστοποιεί¬ 
ται η επιστημονική και επαγγελματική αναγνώριση του 
έργου του/της σε αντικείμενο συναφές προς αυτά που 
θεραπεύει το Τμήμα Κοινωνικής Ανθρωπολογίας, γίνεται 
δεκτός/ή ως υποψήφιος/α διδάκτορας και μη κάτοχος 
Δ.Μ.Σ. Προς τούτο απαιτείται ειδικά αιτιολογημένη γρα¬ 
πτή εισήγηση της τριμελούς επιτροπής, στην οποία έχει 
ανατεθεί η αξιολόγηση της αίτησης σύμφωνα με τα ορι¬ 
ζόμενα στο άρθρο 38 παρ. 3 του ν.4485/2017 και ειδικά 
αιτιολογημένη απόφαση τηςΣυνέλευσηςτουΤμήματος, 
με την οποία δύναται να ορίζονται και επί πλέον, κατά 
περίπτωση, προϋποθέσεις, όπως η παρακολούθηση ορ¬ 
γανωμένου κύκλου μαθημάτων στο πλαίσιο του Π.Μ.Σ. 
τουΤμήματος Κοινωνικής Ανθρωπολογίας. Ο χρόνος πα¬ 


ρακολούθησης κύκλου μαθημάτων στο πλαίσιο Π.Μ.Σ 
υπολογίζεται στον ελάχιστο και δεν υπολογίζεται στο 
μέγιστο χρόνο για την απόκτηση διδακτορικού διπλώ¬ 
ματος. 

2. α) Οι ενδιαφερόμενοι να εκπονήσουν διδακτορική 
διατριβή υποβάλλουν οποτεδήποτε κατά τη διάρκεια 
του ακαδημαϊκού έτους σχετική αίτηση στη Γραμματεία 
του Τμήματος Κοινωνικής Ανθρωπολογίας. Το έντυπο 
της αίτησης χορηγείται από τη Γραμματεία του Τμήμα¬ 
τος ενώ βρίσκεται αναρτημένο και στην ιστοσελίδα του 
Τμήματος. 

β) Στην αίτηση αναγράφεται ο προτεινόμενος τίτ¬ 
λος, η προτεινόμενη γλώσσα εκπόνησης και ο, κατόπιν 
προηγούμενης συνεννόησης με τον/την υποψήφιο/α, 
προτεινόμενος/η ως επιβλέπων/ουσα της διδακτορικής 
διατριβής σύμφωνα με όσα ορίζονται στο άρθρο 38παρ. 
3 του ν.4485/2017. 

γ) Η αίτηση συνοδεύεται από τα εξής έγγραφα και 
στοιχεία του/της υποψηφίου/ας: 

- Επικυρωμένο αντίγραφο Αστυνομικού Δελτίου Ταυ¬ 
τότητας ή Διαβατηρίου, 

- αναλυτικό βιογραφικό σημείωμα, 

- πρόταση διδακτορικής έρευνας έκτασης τεσσάρων 
χιλιάδων έως πέντε χιλιάδων (4.000-5.000) λέξεων, στην 
οποία θα περιγράφονται, μεταξύ άλλων, το αντικείμενο 
και η συνάφεια της πρότασης διδακτορικής έρευνας 
προς το επιστημονικό πεδίο του Τμήματος Κοινωνικής 
Ανθρωπολογίας, η υπόθεση εργασίας, η δομή και η με¬ 
θοδολογία έρευνας, καθώς και επισκόπηση της βασι¬ 
κής βιβλιογραφίας της προτεινόμενης προς εκπόνηση 
διατριβής, 

- δύο συστατικές επιστολές από μέλη ΔΕΠ ημεδαπών 
ή αλλοδαπών ιδρυμάτων τριτοβάθμιας εκπαίδευσης ή 
αναγνωρισμένων ερευνητικών κέντρων και ινστιτούτων 
της ημεδαπής και της αλλοδαπής, 

- επικυρωμένα αντίγραφα πτυχίων (πρώτου πτυχίου 
και μεταπτυχιακών τίτλων) από ΑΕΙ της ημεδαπής ή ομο- 
ταγή της αλλοδαπής με επίσημη βεβαίωση ισοτιμίας, 
όπου αυτή απαιτείται, 

- επικυρωμένο/α αντίγραφο/α αναλυτικής βαθμολογί¬ 
ας μαθημάτων προπτυχιακού και μεταπτυχιακού κύκλου 
σπουδών και τίτλου/ων σπουδών, 

- αντίγραφα εργασιών, δημοσιεύσεων και άλλων επι¬ 
στημονικών τεκμηρίων σχετικών με την ερευνητική 
δραστηριότητα του/της υποψηφίου/ας, 

- επίσημο τίτλο πιστοποίησης γνώσης μίας τουλάχι¬ 
στον ευρωπαϊκής γλώσσας. 

3. Η Συνέλευση τουΤμήματος, αφού λάβει γνώση των 
αιτήσεων που έχουν υποβληθεί, τις κατηγοριοποιεί με 
βάση την συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 
Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις 
και τα συνυποβαλλόμενα έγγραφα. Κατόπιν υποβάλλει 
στη Συνέλευση τουΤμήματος αναλυτικό υπόμνημα, στο 
οποίο αναγράφονται οι λόγοι για τους οποίους κάθε υπο¬ 
ψήφιος/α πρέπει ή δεν πρέπει να γίνει δεκτός/ή, καθώς 
και ο προτεινόμενος/η επιβλέπων/ουσα, εφόσον αυτός 

δεν έχει προταθεί από τον/την υποψήφιο/α. Η Συνέλευ¬ 
ση τουΤμήματος, σε διάστημα όχι μεγαλύτερο των δύο 
μηνών από την ημερομηνία υποβολής της αίτησης, αφού 
λάβει τη γνώμη του/της προτεινόμενου/ης επιβλέπο- 
ντος/ουσας, τη συνεκτιμά με το υπόμνημα της επιτρο¬ 
πής και εγκρίνει ή απορρίπτει αιτιολογημένα την αίτη¬ 
ση του/της υποψήφιου/ας. Με την εγκριτική απόφαση 
ορίζεται ο/η επιβλέπων/ουσα και τα άλλα δύο μέλη της 
Τριμελούς Συμβουλευτικής Επιτροπής σύμφωνα με τα 
προβλεπόμενα στο άρθρο 39 παρ. 1 του ν.4485/2017, ο 
προσωρινός τίτλος, καθώς και η γλώσσα συγγραφής της 
διδακτορικής διατριβής 

Άρθρο 3 

ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Στην Τριμελή Συμβουλευτική Επιτροπή, που ορίζε¬ 
ται από τη Συνέλευση του Τμήματος με αρμοδιότητα να 
πλαισιώνει και να υποστηρίζει την εκπόνηση και συγγρα¬ 
φή της διδακτορικής διατριβής, μετέχουν ως μέλη, ο/η 
επιβλέπων/ουσα και δύο ακόμη μέλη Δ.Ε.Π. α'βαθμίδας, 
αναπληρωτή και επίκουρου από το οικείο ή άλλο Α.Ε.Ι. 
ή καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. ΣτηνΤριμελήΤριμελής 
Συμβουλευτική Επιτροπή μετέχει τουλάχιστον ένα (1) 
μέλος Δ.Ε.Π. από τις τρεις πρώτες βαθμίδες του οικείου 
Τμήματος. 

3. Μέλος Δ.Ε.Π. μπορεί να επιβλέπει την εκπόνηση 
έως (7) κατά μέγιστο όριο διδακτορικών διατριβών, συ- 
νυπολογιζόμενων και μη εξαιρουμένων των διδακτορι¬ 
κών διατριβών που εκπονούνται ήδη υπό την επίβλεψή 
του κατά την ημερομηνία δημοσίευσης του παρόντος 
κανονισμού στην Εφημερίδα της Κυβερνήσεως. Ο/η 
επιβλέπων/ουσα συμβουλεύει τον/την υποψήφιο/α για 
όλα τα θέματα που σχετίζονται με την εκπόνηση της 
διδακτορικής διατριβής. Έχει τακτικές συναντήσεις και 
στενή ακαδημαϊκή συνεργασία με τον/την υποψήφιο/α 
διδάκτορα, μεριμνά και συμβάλλει στην παρουσίαση και 
στον εμπλουτισμό της διατριβής με την επιστημονική 
συζήτηση και αξιοποίησή της σε ακαδημαϊκά σεμινά¬ 
ρια και άλλες επιστημονικές εκδηλώσεις, αλλά και στο 
πλαίσιο προπτυχιακών και μεταπτυχιακών μαθημάτων. 

4. α) Αν ο/η επιβλέπων/ουσα εκλείψει, η Συνέλευση 
τουΤμήματος προχωρεί αμελλητί στην αντικατάστασή 


του, σύμφωνα με τα προβλεπόμενα από το άρθρο 39 του 
ν.4485/2017 για τον ορισμό επιβλέποντος. 

β) Αν ο/η επιβλέπων/ουσα διαπιστωμένα αδυνατεί 
να ανταποκριθεί στις υποχρεώσεις του για χρονικό 
διάστημα μεγαλύτερο του ενός ακαδημαϊκού έτους, η 
Συνέλευση του Τμήματος, εκτιμώντας τις περιστάσεις, 
αποφασίζει ανασύσταση της Τριμελούς Συμβουλευτι¬ 
κής Επιτροπής, αναθέτοντας την επίβλεψη είτε σε τρί¬ 
τον ύστερα από αίτηση του υποψήφιου διδάκτορα και 
γνώμη του προτεινόμενου/ης επιβλέποντος/ουσας, είτε 
σε ένα από τα άλλα δύο (2) μέλη της Τριμελούς Συμ¬ 
βουλευτικής Επιτροπής, ακόμη και καθ' υπέρβαση του 
μέγιστου αριθμού υποψήφιων διδακτόρων. Η διάταξη 
αυτή εφαρμόζεται αναλόγως και στην περίπτωση που 
συντρέξει αντίστοιχος λόγος σε άλλο, πλην του/της επι- 
βλέποντος/ουσας, μέλος τηςΤριμελούς Συμβουλευτικής 
Επιτροπής. 

γ) Αν ο/η επιβλέπων/ουσα μετακινηθεί σε άλλο Α.Ε.Ι. ή 
Τμήμα Α.Ε.Ι. ή συνταξιοδοτηθεί συνεχίζει να τελεί χρέη 
επιβλέποντος/ουσας των διδακτορικών διατριβών που 
έχει αναλάβει, και ο τίτλος απονέμεται από το Α.Ε.Ι., στο 
οποίο ανήκει το Τμήμα, όπου ξεκίνησε η εκπόνηση της 
διατριβής. Η διάταξη αυτή εφαρμόζεται αναλόγως και 
στην περίπτωση μετακίνησης ή συνταξιοδότησης άλλου, 
πλην του/της επιβλέποντος/ουσας, μέλους της Τριμε¬ 
λούς Συμβουλευτικής Επιτροπής. 

δ) Αν λόγω της μετακίνησης του/της επιβλέποντος/ 
ουσας ή άλλου μέλους της τριμελούς συμβουλευτικής 
σε άλλο Α.Ε.Ι. ή Τμήμα Α.Ε.Ι, ηΤριμελήςΤριμελής Συμβου¬ 
λευτική Επιτροπή παύει να περιλαμβάνει στη σύνθεσή 
της μέλος Δ.Ε.Π. του Τμήματος στο οποίο εκπονείται η δι¬ 
δακτορική διατριβή, η Συνέλευση του Τ μήματος προχω¬ 
ρεί στην αντικατάσταση ενός των μελών τηςΤριμελούς 
Συμβουλευτικής Επιτροπής πλην του/της επιβλέποντος/ 
ουσας με μέλος Δ.Ε.Π. τουΤμήματος πληρουμένων των 
προϋποθέσεων του ν.4485/2017. 

ε) Ο/η επιβλέπων/ουσα, όπως και κάθε άλλο από τα 
μέλητηςΤριμελούςΣυμβουλευτικής Επιτροπής, δύναται 
να παραιτηθεί της ιδιότητάς του ως επιβλέποντος/ουσας 
ή/και μέλουςτης επιτροπής κατά τη διάρκεια εκπόνησης 
της διδακτορικής διατριβής. Η παραίτηση υποβάλλεται 
εγγράφως, είναι ειδικώς αιτιολογημένη και εισάγεται στη 
Συνέλευση του Τμήματος προς συζήτηση, στο πλαίσιο 
της οποίας συνεκτιμώνται και όλα τα έως τότε τεκμήρια 
εξέλιξης της υπό εκπόνηση διατριβής. Η αποδοχή της 
παραίτησης προϋποθέτει ειδικώς αιτιολογημένη από¬ 
φαση της Συνέλευσης του Τμήματος, με την οποία ορί¬ 
ζεται και η νέα σύνθεση τηςΤριμελούς Συμβουλευτικής 
Επιτροπής. 

5. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
της Τμήματος και στον διαδικτυακό τόπο του Παντείου 
Πανεπιστημίου στην ελληνική και στην αγγλική γλώσσα. 

Άρθρο 4 

ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της Τριμελούς 
Συμβουλευτικής Επιτροπής. Μέγιστος χρόνος ολοκλή¬ 
ρωσης της διατριβής ορίζονται τα έξι [6] πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. Ημερομηνία ολοκλήρωσης 
της διατριβής ορίζεται η ημερομηνία υποβολής της αί¬ 
τησης του υποψήφιου προςτηνΤριμελήΤριμελήςΣυμ¬ 
βουλευτική Επιτροπή για τη δημόσια υποστήριξη και 
την αξιολόγησή της. Η αίτηση κατατίθεται εγγράφως 
στη Γραμματεία του Τμήματος και λαμβάνει αρμοδίως 
αριθμό πρωτοκόλλου. Ο μέγιστος χρόνος ολοκλήρωσης 
της διατριβής είναι δυνατόν να παραταθεί άπαξ για ένα 
πλήρες ημερολογιακό έτος μετά από αναλυτικά αιτιο¬ 
λογημένη και ειδικά τεκμηριωμένη αίτηση του/της υπο¬ 
ψήφιου/ας διδάκτορα, σύμφωνη γνώμη τηςΤριμελούς 
Συμβουλευτικής Επιτροπής και αιτιολογημένη απόφαση 
της Συνέλευσης του Τμήματος. 

2. Ο τίτλος της εκπονούμενης διδακτορικής διατρι¬ 
βής οριστικοποιείται με απόφαση της Συνέλευσης του 
Τμήματος, κατόπιν γραπτής αίτησης του υποψήφιου 
διδάκτορα και σύμφωνη γνώμη τηςΤριμελούς Συμβου¬ 
λευτικής Επιτροπής. Αν δεν κινηθεί σχετική διαδικασία 
εντός δύο πλήρων ημερολογιακών ετών απάτην ημερο¬ 
μηνία ορισμού τηςΤριμελούς Συμβουλευτικής Επιτρο¬ 
πής, ο προσωρινός τίτλος της διδακτορικής διατριβής, 
τεκμαίρεται οριστικός. Μετά από γραπτή αίτηση του 
υποψήφιου διδάκτορα, σύμφωνη γνώμη τηςΤριμελούς 
Συμβουλευτικής Επιτροπής και απόφαση της Συνέλευ¬ 
σης τουΤμήματος επιτρέπεται η τροποποίηση τίτλου. Ως 
τροποποίηση τίτλου νοείται η μερική και μόνον αναδια¬ 
τύπωση ή περαιτέρω νοηματική ή/και πραγματολογική 
οριοθέτηση και διευκρίνιση του ήδη οριστικού τίτλου. 

3. Μετά από αίτηση του/της υποψήφιου/ας διδάκτορα 
και με σύμφωνη γνώμη τηςΤριμελούς Συμβουλευτικής 
Επιτροπής, η Γενική Συνέλευση μπορεί να αποφασίσει ότι 
η διδακτορική διατριβή θα συγγράφει σε ξένη γλώσσα. 

4. Στο δεύτερο δεκαπενθήμερο του Σεπτεμβρίου κάθε 
ακαδημαϊκού έτους, ο/η ΥΔ υποβάλλει εγγράφως στη 
Γραμματεία του Τμήματος αναλυτικό υπόμνημα σχετικά 
με την πρόοδο της διδακτορικής του διατριβής καθώς 
και αναλυτικές αναφορές ως προς τη συνεισφορά του 
στις ακαδημαϊκές διαδικασίες του Τμήματος. Η κατάθεση 
του υπομνήματος προόδου αποτελεί προϋπόθεση της 
ετήσιας ανανέωσης της εγγραφής του ΥΔ στο τηρού¬ 
μενο μητρώο υποψήφιων διδακτόρων του Τμήματος. 
Το ετήσιο υπόμνημα προόδου του ΥΔ διαβιβάζεται από 
τη Γραμματεία στην Τριμελή Τριμελής Συμβουλευτική 
Επιτροπή, η οποία στη διάρκεια του Χειμερινού Εξα¬ 
μήνου υποβάλλει, την ετήσια έκθεση προόδου προς 
τη Συνέλευση του Τμήματος. Στην ετήσια έκθεση της 
συμβουλευτικής επιτροπής σημειώνονται εκτός από την 
πορεία του ΥΔ τα σχόλια και οι τυχόν παρατηρήσεις και 
υποδείξεις της προς αυτόν. Η ετήσια έκθεση της Συμβου¬ 


λευτικής Επιτροπής καταχωρίζεται στον ατομικό φάκελο 
του/της υποψηφίου/ας.Την πρωτοβουλία για τη σύνταξη 
της έκθεσης έχει ο/η επιβλέπων/ουσα Καθηγητής/τρια. 

5. Κατά τη διάρκεια εκπόνησης της διδακτορικής δι¬ 
ατριβής, με πρόταση τηςΤριμελούς Συμβουλευτικής 
Επιτροπής και απόφαση της Συνέλευσης Τμήματος, 
μπορεί να προβλεφθεί η παρακολούθηση ή συμμετο¬ 
χή σε μαθήματα, εργαστήρια ή σεμινάρια σχετικά με τη 
διδακτορική διατριβή, αλλά και όποια άλλη συναφής 
προς την εκπόνηση της διατριβής υποχρέωση του/της 
υποψηφίου/ας. Παράλληλα, οι υποψήφιοι διδάκτορες 
προσφέρουν βοηθητικό εκπαιδευτικό και/ή ερευνητι¬ 
κό έργο (π.χ υποβοήθηση διαδικασιών εξετάσεων, δι¬ 
οργάνωση συνεδρίων, σεμιναρίων κλπ) στο Τμήμα σε 
θέματα συγγενή προς το αντικείμενο της μελέτης τους, 
μετά από εισήγηση του/της επιβλέποντα/επιβλέπουσας 
καθηγητή/τριας. 

6. Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως 
ορίζονται στους οικείους Κανονισμούς των Π.Μ.Σ του 
Τμήματος. Μέχρι και πέντε (5) έτη μετά την ολοκλήρωση 
της διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

7.0 υποψήφιος διδάκτορας διαγράφεται με απόφαση 
της Συνέλευσης του Τμήματος, εάν συντρέξει τουλάχι¬ 
στον μία των εξής προϋποθέσεων: 

■ Έγγραφη αίτηση/δήλωση του/της ιδίου/ιδίας υπο¬ 
ψηφίου/ας, στην οποία διατυπώνεται ρητά η βούληση 
διακοπής των σπουδών του/της και διαγραφής του/της 
από το μητρώο υποψήφιων διδακτόρων του Τμήματος, 

• πρόταση τηςΤριμελούς Συμβουλευτικής Επιτροπής 
προς τη Συνέλευση του Τμήματος με το αίτημα της δια¬ 
γραφής και με το τεκμήριο της κατάθεσης δύο διαδοχι¬ 
κών αρνητικών εκθέσεων προόδου, 

• άγονη παρέλευση του μέγιστου χρόνου ολοκλήρω¬ 
σης της διατριβής, όπως αυτός προβλέπεται από το άρ¬ 
θρο 4 παρ. 1 του παρόντος κανονισμού, 

• όταν διαπιστωμένα αποδειχθεί λογοκλοπή, η Γενική 
Συνέλευση του Τμήματος διαγράφει τον/την υποψήφι- 
ο/α διδάκτορα, μετά από ακρόαση, 

■ όταν ο/η υποψήφιος/α διδάκτορας δεν προβεί σε 
ανανέωση εγγραφής επί δύο έτη, συνεχόμενα ή μη, μετά 
από ακρόαση του/της υποψηφίου/ας. 

8. Αναστολή σπουδών παρέχεται άπαξ με ειδικώς 
αιτιολογημένη απόφαση της Συνέλευσης του Τμήμα¬ 
τος, μετά από γραπτή αίτηση του/της υποψήφιου/ας 
διδάκτορα, στην οποία αναφέρονται οι εξαιρετικοί λόγοι 
που καθιστούν αναγκαία την αιτούμενη αναστολή. Η 
ημερομηνία έναρξης και η ημερομηνίαλήξηςτηςχορη- 
γούμενης αναστολής σπουδών αναφέρεται στη σχετική 
απόφαση και η διάρκειά της δεν μπορεί να υπερβεί το 
χρονικό διάστημα ενός πλήρους ημερολογιακού έτους. 




Τεύχος Β' 1436/26.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 5 

ΣΥΓΓΡΑΦΗ, ΥΠΟΣΤΗΡΙΞΗ ΚΑΙ 

ΑΞΙΟΛΟΓΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Μετά την ολοκλήρωση της συγγραφής της διδακτο¬ 
ρικής διατριβής, η Τριμελής Τριμελής Συμβουλευτική 
Επιτροπή δέχεται ή απορρίπτει έγγραφη αίτηση του/ 
της υποψηφίου/ας για τη δημόσια υποστήριξη και την 
αξιολόγησή της. Η Τριμελής Συμβουλευτική Επιτροπή 
μελετά τη διατριβή και συνέρχεται σε σύσκεψη κατά την 
οποία αποφασίζει αν η διατριβή γίνεται δεκτή ως έχει, αν 
πρέπει να αναπεμφθεί στον/στην ΥΔ για συμπληρώσεις 
και /ή διορθώσεις ή αν απορρίπτεται. Η ολοκλήρωση 
της διαδικασίας διόρθωσης δεν πρέπει να υπερβαίνει 
τους δύο (2) μήνες. Δευτέρα αναπομπή δεν επιτρέπεται. 
Αν η Τριμελής Συμβουλευτική Επιτροπή κάνει δεκτή τη 
διατριβή όπως κατατέθηκε ή αμέσως μετά την κατάθεση 
του οριστικού κειμένου μετά την τυχόν αναπομπή της 
στον/στην υποψήφιο/α διδάκτορα για συμπληρώσεις ή/ 
και διορθώσεις, συντάσσει αναλυτική Εισηγητική Έκθεση 
και την υποβάλλει στη Συνέλευση του Τμήματος ζητώ¬ 
ντας τον ορισμό Επταμελούς Εξεταστικής Επιτροπής για 
την κρίση της διδακτορικής διατριβής. 

2. Σε περίπτωση που διαπιστωμένα αποδειχθεί λογο- 
κλοπή, η Συνέλευση του Τμήματος διαγράφει τον υποψή¬ 
φιο διδάκτορα. Εάν έχει λάβει τον τίτλο του διδάκτορα, 
η Συνέλευση του Τμήματος προβαίνει στην αφαίρεση 
του τίτλου. 

3. Στην Επταμελή Εξεταστική Επιτροπή μετέχουν τα 
μέλη της Τριμελούς Συμβουλευτικής Επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39, καθώς και τέσσερα (4) επιπλέον μέλη, που πληρούν 
τα κριτήρια του δευτέρου εδαφίου της παραγράφου 2 
του άρθρου 39 του ν.4485/2017. 

4. Η διδακτορική διατριβή υποστηρίζεται δημόσια από 
τον/την υποψήφιο/α διδάκτορα. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
των τεσσάρων (4) τουλάχιστον μελών της Εξεταστικής 
Επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Ο/Η επιβλέπων/ουσα τη δια¬ 
τριβή προεδρεύει κατά την προφορική δοκιμασία. Ο/Η 
υποψήφιος/α υποστηρίζει προφορικά τη διδακτορική 
του διατριβή· ακολουθούν οι ερωτήσεις των μελών της 
Εξεταστικής Επιτροπής και οι απαντήσεις από τον/την 
υποψήφιο/α διδάκτορα. Στη συνέχεια, η Επταμελής Εξε¬ 
ταστική Επιτροπή συνεδριάζει χωρίς την παρουσία τρί¬ 
των, κρίνει την εργασία ως προς την ποιότητα, την πλη¬ 
ρότητα, την πρωτότυπη σκέψη και τη συμβολή της στην 
επιστήμη και με βάση αυτά τα κριτήρια την εγκρίνει, με 
πλειοψηφία πέντε (5) τουλάχιστον από τα μέλη της. Τα 
αφυπηρετήσαντα μέλη τηςΤριμελούς Συμβουλευτικής 
Επιτροπής, που έχουν αντί κατασταθεί σύμφωνα με την 
παράγραφο 2 του άρθρου 41 του ν.4485/2017, μπορεί να 
παρίστανται κατά τη συνεδρίαση χωρίς δικαίωμα ψήφου. 


Άρθρο 6 

ΕΚΔΗΛΩΣΗ ΕΝΔΙΑΦΕΡΟΝΤΟΣ ΓΙΑ ΕΚΠΟΝΗΣΗ 

ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Η Συνέλευση του Τμήματος Κοινωνικής Ανθρωπο¬ 
λογίας δικαιούται να αιτηθεί αρμοδίως την προκήρυ¬ 
ξη θέσεων υποψήφιων διδακτόρων, υποτρόφων ή όχι, 
σύμφωνα με την ακαδημαϊκή ταυτότητα και το σχεδία¬ 
σμά έρευνας του Τμήματος. Οι προκηρύξεις αυτές, που 
αφορούν στο Τμήμα Κοινωνικής Ανθρωπολογίας και 
μόνο, δημοσιοποιούνται δια του ημερήσιου τύπου και 
αναρτώνται στον οικείο διαδικτυακό τόπο του Παντείου 
Πανεπιστημίου κατά τα προβλεπόμενα από το άρθρο 42 
του ν.4485/2017. 

2. Οι προϋποθέσεις, οι όροι, οι προθεσμίες και οι δια¬ 
δικασίες κατάθεσης υποψηφιοτήτων και επιλογής υπο¬ 
ψήφιων διδακτόρων, καθώς και πρόσθετες υποχρεώσεις 
αυτών, ρήτρες, παραδοτέα και χρονικά όρια ολοκλήρω¬ 
σης των διατριβών, μνημονεύονται ρητά στις σχετικές 
προκηρύξεις και προσκλήσεις. 

3. Η ανάθεση επίβλεψηςτων διδακτορικών διατριβών 
του παρόντος άρθρου μπορεί μετά από απόφαση της 
Συνέλευσης του Τμήματος και βάσει της προκήρυξης, 
να υπόκειται σε επιπλέον διαδικασίες και κριτήρια από 
αυτά που προβλέπονται ν.4485/2017 και στον παρόντα 
Κανονισμό Διδακτορικών Σπουδών. 

Άρθρο 7 

ΔΙΔΑΚΤΟΡΙΚΕΣ ΔΙΑΤΡΙΒΕΣ ΜΕ ΣΥΝΕΠΙΒΛΕΨΗ 

1. Τα Τμήματα Α.Ε.Ι. συνεργάζονται με ερευνητικά κέ¬ 
ντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση διδα¬ 
κτορικών διατριβών με συνεπίβλεψη. Στην περίπτωση 
αυτή,τη διοικητική ευθύνη της εκπόνησηςτης διδακτο¬ 
ρικής διατριβής αναλαμβάνει ένα από τα συνεργαζόμε- 
να Ιδρύματα, ορίζεται ένας επιβλέπων/ουσα από κάθε 
συνεργαζόμενο Ίδρυμα/φορέα και η εκπόνηση της δια¬ 
τριβής διαρκεί τουλάχιστον τρία (3) έτη από τον ορισμό 
των επιβλεπόντων μελών Δ.Ε.Π./ερευνητών. 

2. Τα σχετικά με τη διαδικασία εκπόνησηςτης διατρι¬ 
βής, από την επιλογή του υποψήφιου διδάκτορα έως 
και την απονομή του διδακτορικού τίτλου, καθώς και η 
χορήγηση ενιαίου ή χωριστού τίτλου σε περίπτωση συ¬ 
νεργασίας μεταξύ Ιδρυμάτων, προβλέπονται στο οικείο 
Ειδικό Πρωτόκολλο Συνεργασίας, που καταρτίζεται από 
τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. Με απόφαση του Υπουργού 
Παιδείας, Έρευνας και Θρησκευμάτων, που δημοσιεύεται 
στην Εφημερίδα της Κυβερνήσεως, καθορίζεται κάθε 
σχετικό θέμα σχετικά με την εκπόνηση διδακτορικών 
διατριβών με συνεπίβλεψη με αναγνωρισμένα ως ομο- 
ταγή Ιδρύματα ή ερευνητικά κέντρα και ινστιτούτα της 
αλλοδαπής. 




15574 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 436/26.04.2018 


3. Σε περίπτωση εκπόνησης διδακτορικών διατριβών 
με συνεπίβλεψη, τις αρμοδιότητες της Συνέλευσης του 
Τμήματος ασκεί η Ειδική Διατμηματική ή Διιδρυματική 
Επιτροπή. 

Άρθρο 8 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Οι εγγεγραμμένοι υποψήφιοι διδάκτορες υπόκεινται 
στις διατάξεις του παρόντος Κανονισμού, με εξαίρεση 
τη ρύθμιση που αφορά τον μέγιστο χρόνο για την εκ¬ 
πόνηση διατριβής. 

2. Για τους ήδη εγγεγραμμένους στο μητρώο των υπο¬ 
ψηφίων διδακτόρων του Τμήματος προβλέπεται χρονικό 


διάστημα τριών (3) ετών για την κατάθεση της αίτησης 
υποστήριξης της διατριβής, με έναρξη της τριετίας είτε 
α) την ημέρα εξάντλησης της επταετίας, είτε β) την ημέ¬ 
ρα δημοσίευσης του παρόντος Κανονισμού στο ΦΕΚ. 
Μετά την παρέλευση του μέγιστου χρόνου, ο υποψήφι¬ 
ος διδάκτορας διαγράφεται αυτοδικαίως, με πράξη του 
Προέδρου τουΤμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2018 
Η Πρύτανης 
ΙΣΜΗΝΗ ΚΡΙΑΡΗ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 436/26.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















